Jehova o ile a bolella Daniele seo toro eo e se bolelang. Daniele o ile a tšoha haholo ha a utloa hore na toro eo e bolela’ng. A re: ‘Morena, ke lakatsa eka toro ena e ka be e bua ka lira tsa hao, empa joale e bua ka uena. Sefate se seholo se renngoeng se tšoantšetsa uena. U tla amohuoa borena ’me u tla ja joang joaloka phoofolo e hlaha. Empa kaha lengeloi le itse u siee kutu le methapo ea sona, u tla boela u be morena.’ 12 Kaha Sehlopha se Busang sea tšepahala ebile se masene, se sebelisa menehelo ena ka hloko. (Mat. 24:45) Barab’abo rona ba Sehlopha se Busang ba kopa Jehova hore a ba thuse ho etsa liqeto tse nepahetseng, ebe ba etsa meralo ea hore na chelete eo e ka sebelisoa hamolemo joang. (Luka 14:28) Mehleng ea Bibele, banna ba neng ba fuoe boikarabelo ba ho hlokomela monehelo, ba ne ba etsa bonnete ba hore o sebelisetsoa feela lintho tse amanang le borapeli ba Jehova. Mohlala, Esdrase o ile a khutlela Jerusalema a fuoe monehelo o mongata ke morena oa Persia. O ne a fuoe khauta, silevera le matlotlo tseo boleng ba tsona mehleng ena e ka bang chelete e fetang 1.3 bilione Maloti. Esdrase o ne a nka limpho tsena e le tse eang ho Jehova. Kahoo, o ile a fana ka litaelo tsa hore na limpho tseo li ka sireletsoa joang kaha li ne li tl’o feta libakeng tse kotsi. (Esdr. 8:24-34) Lilemo hamorao, moapostola Pauluse o ile a amohela chelete e neng e tl’o thusa Bakreste ba futsanehileng ba Judea. O ile a etsa bonnete ba hore ba neng ba isa chelete eo baa tšepahala, “eseng feela mahlong a Jehova, empa hape le mahlong a batho.” (Bala 2 Bakorinthe 8:18-21.) Mehleng ena mokhatlo o etsisa Esdrase le Pauluse ka ho sebelisa monehelo ka hloko.